ლეო IX

ლეო IX (ლათ.: Leo Nonus) ერისკაცობაში ბრუნო ფონ ეგისჰაიმ-დაგსბურგი (გერმ.: Bruno von Egisheim-Dagsburg) (დ. 21 ივნისი, 1002, ეგისჰაიმი, ელზასი — გ. 19 აპრილი 1054, რომი) — რომის პაპი 1049–1054 წლებში.

 ბიოგრაფია 
აქტიურად უწყობდა ხელს კლიუნიურ რეფორმას (ცელიბატის დაწესებას). კათოლიკური ეკლესიის ცენტრალიზაციის მიზნით ლეო IX ცდილობდა დასავლეთ ევროპის ეპისკოპოსთა დამორჩილებას. პაპის სამფლობელოებისათვის სამხრეთ იტალიის შემოსაერთებლად 1053 წელს სათავეში ჩაუდგა გერმანელ, ლოთარინგიელ და იტალიელ რაინდებს ნორმანების წინააღმდეგ, რომელთაც ეს ტერიტორიები ჰქონდათ დაპყრობილი. მაგრამ ჩივიტატასთან 1053 წლის 18 ივნისს გამართულ ბრძოლაში დამარცხდა და ტყვედ ჩავარდა. გაათავისუფლეს 1054 წელს. ლეო IX-ის დროს ქრისტიანული ეკლესია საბოლოოდ დაიყო დასავლეთ და აღმოსავლეთ ნაწილებად. ლეო IX კანონიზებულია.

 იხილეთ აგრეთვე 
 გერმანელი პაპების სია

ლიტერატურა

კატეგორია:დაბადებული 21 ივნისი
კატეგორია:დაბადებული 1002
კატეგორია:გარდაცვლილი 19 აპრილი
კატეგორია:გარდაცვლილი 1054
კატეგორია:გერმანელი პაპები
კატეგორია:კათოლიკური ეკლესიის წმინდანები